CELEX: 32019Y0806(01)
Language: hu
Date: 2019-06-28 00:00:00
Title: Az Európai Rendszerkockázati Testület határozata (2019. június 28.) az Európai Rendszerkockázati Testület ERKT/2014/1 ajánlása és ERKT/2015/2 ajánlása szerinti egyes meghozott intézkedésekről szóló jelentések elhalasztásáról (ERKT/2019/15)

6.8.2019   
               
               
                  HU
               
               
                  Az Európai Unió Hivatalos Lapja
               
               
                  C 264/2
               
            
         AZ EURÓPAI RENDSZERKOCKÁZATI TESTÜLET HATÁROZATA
         (2019. június 28.)
         az Európai Rendszerkockázati Testület ERKT/2014/1 ajánlása és ERKT/2015/2 ajánlása szerinti egyes meghozott intézkedésekről szóló jelentések elhalasztásáról
         (ERKT/2019/15)
         (2019/C 264/02)
         AZ EURÓPAI RENDSZERKOCKÁZATI TESTÜLET IGAZGATÓTANÁCSA,
         tekintettel az Európai Unió működéséről szóló szerződésre,
         tekintettel a pénzügyi rendszer európai uniós makroprudenciális felügyeletéről és az Európai Rendszerkockázati Testület létrehozásáról szóló, 2010. november 24-i 1092/2010/EU európai parlamenti és tanácsi rendeletre (1) és különösen annak 3. cikke (2) bekezdésének j) pontjára,
         mivel:
         
                     (1)
                  
                  
                     Az Európai Rendszerkockázati Testület ERKT/2014/1 ajánlása (2) 2. szakasza 3. pontjának 1. és 2. bekezdése szerint az ajánlás címzettjeinek közölniük kell az Európai Rendszerkockázati Testülettel (ERKT), a Tanáccsal és a Bizottsággal az ajánlásnak való megfelelés érdekében hozott intézkedéseket, vagy megfelelően meg kell indokolniuk az intézkedés mellőzését. Az első jelentést minden címzettnek 2016. június 30-ig kellett megküldeni. Az első beérkezett jelentések csoportja képezte az alapját az ERKT ERKT/2014/1 ajánlás végrehajtására vonatkozó első megfelelőségi értékelésének. Az ERKT igazgatótanácsa 2019. február 1-jén jóváhagyta az értékelés következtetéseit, és a megfelelőségről szóló összefoglaló jelentést, amely értékeli az ERKT/2014/1 ajánlás címzettek általi végrehajtásának szintjét, 2019 májusában közzétették az ERKT honlapján.
                  
               
                     (2)
                  
                  
                     Az ERKT/2014/1 ajánlás 2. szakasza 3. pontjának 3. bekezdése előírja, hogy a címzetteknek háromévente jelentést kell küldeniük, amelyben bemutatják az ajánlásnak való megfelelés érdekében hozott intézkedéseket, és ezért a címzettek második jelentését 2019. június 30-ig kell megküldeni az ERKT-nak, a Tanácsnak és a Bizottságnak. Azonban annak érdekében, hogy a címzetteknek kellő idő álljon rendelkezésre arra, hogy adott esetben kezeljék az ERKT/2014/1 ajánlás végrehajtására vonatkozó első megfelelőségi értékelés megállapításait, egy évvel meg kell hosszabbítani a második jelentés benyújtásának határidejét.
                  
               
                     (3)
                  
                  
                     Az Európai Rendszerkockázati Testület ERKT/2015/2 ajánlása (3) 2. szakasza 3. pontjának 1. bekezdése szerint az érintett hatóságoknak kétévente jelentést kell tenniük az ERKT-nak és a Tanácsnak az ajánlás nyomán hozott intézkedésekről, vagy megfelelően meg kell indokolniuk az intézkedés mellőzését. Az érintett hatóságoknak az első jelentést 2017. június 30-ig kellett megküldeni, így a második jelentést 2019. június 30-ig kell megküldeni az ERKT-nak és a Tanácsnak.
                  
               
                     (4)
                  
                  
                     Azt követően, hogy az érintett hatóságok benyújtották az első jelentésüket az ERKT/2015/2 ajánlás nyomán hozott intézkedésekről, az ajánlás végrehajtására vonatkozó megfelelőségi értékelés még folyamatban van. Következésképpen egy évvel meg kell hosszabbítani a második jelentés benyújtásának határidejét.
                  
               
                     (5)
                  
                  
                     E határozat célja csupán az, hogy egy évvel meghosszabbítsa a címzettek és az érintett hatóságok azon második jelentésének benyújtására vonatkozó 2019. június 30-i határidőt, amely megfelelően az ERKT/2014/1 ajánlás és az ERKT/2015/2 ajánlás nyomán hozott intézkedéseket vagy az intézkedés mellőzésének megfelelő indokolását tartalmazza,
                  
               ELFOGADTA EZT A HATÁROZATOT:
         
            1. cikk
            A meghozott intézkedésekről szóló jelentés adott benyújtási határidejének meghosszabbítása
            
               (1)   Az ERKT/2014/1 ajánlás címzettjei által benyújtandó, az ajánlásnak való megfelelés érdekében hozott intézkedéseket bemutató vagy az intézkedés mellőzésének megfelelő indokolását tartalmazó második jelentés 2019. június 30-i benyújtási határidejét meg kell hosszabbítani egy évvel, 2020. június 30-ig.
               Az (1) bekezdés semmiképpen nem érinti az ERKT/2014/1 ajánlás előírásainak megfelelően időszerű harmadik és azt követő jelentések benyújtását.
            
            
               (2)   Az érintett hatóságok által benyújtandó, az ERKT/2015/2 ajánlás nyomán hozott intézkedéseket bemutató vagy az intézkedés mellőzésének megfelelő indokolását tartalmazó második jelentés 2019. június 30-i benyújtási határidejét meg kell hosszabbítani egy évvel, 2020. június 30-ig.
               A (2) bekezdés semmiképpen nem érinti az ERKT/2015/2 ajánlás előírásainak megfelelően időszerű harmadik és azt követő jelentések benyújtását.
            
         
         
            2. cikk
            Hatálybalépés
            Ez a határozat 2019. június 28-án lép hatályba.
         
         
            Kelt Frankfurt am Mainban, 2019. június 28-án.
            
               
                  az ERKT titkárságának vezetője
               
               
                  az ERKT igazgatótanácsa nevében
               
               Francesco MAZZAFERRO
            
         
         
            (1)  HL L 331., 2010.12.15., 1. o.
         
         
            (2)  Az Európai Rendszerkockázati Testület ajánlása (2014. június 18.) az anticiklikus tőkepufferráták meghatározására vonatkozó útmutatásról (ERKT/2014/1) (HL C 293., 2014.9.2., 1. o.).
         
            (3)  Az Európai Rendszerkockázati Testület ajánlása (2015. december 15.) a makroprudenciális politikai intézkedések határokon átnyúló hatásainak értékeléséről és az ezen intézkedésekre vonatkozó önkéntes viszonosságról (HL C 97., 2016.3.12., 9. o.).